Document ID: 32012D0793

A TANÁCS HATÁROZATA
(2012. december 11.)
az Európai Unió és az Orosz Föderáció közötti, az Orosz Föderációból az Európai Unióba irányuló faexportra vonatkozó vámkontingensek kezeléséről levélváltás formájában létrejött megállapodás, valamint az említett megállapodás szerinti technikai szabályokról az Európai Unió és az Orosz Föderáció kormánya között létrejött jegyzőkönyv megkötéséről
(2012/793/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (6) bekezdésének a) pontjával,
tekintettel az Európai Bizottság javaslatára,
tekintettel az Európai Parlament egyetértésére,
mivel:
(1)
A 2012/105/EU tanácsi határozatnak (1) megfelelően, az Európai Unió és az Orosz Föderáció között az Orosz Föderációból az Európai Unióba irányuló faexportra vonatkozó vámkontingensek kezeléséről levélváltás formájában létrejött megállapodást (a továbbiakban: megállapodás) és az Európai Unió és az Orosz Föderáció kormánya közötti, a megállapodás szerinti technikai szabályokat tartalmazó jegyzőkönyvet (a továbbiakban: jegyzőkönyv) 2011. december 16-án - figyelemmel azok későbbi időpontban történő megkötésére - aláírták.
(2)
A megállapodást és a jegyzőkönyvet jóvá kell hagyni,
ELFOGADTA EZT A HATÁROZATOT:
1. cikk
Az Európai Unió és Oroszország között az Orosz Föderációból az Európai Unióba irányuló faexportra vonatkozó vámkontingensek kezeléséről levélváltás formájában létrejött megállapodást, valamint az Európai Unió és az Orosz Föderáció kormánya között létrejött, az említett megállapodás szerinti technikai szabályokat tartalmazó jegyzőkönyvet a Tanács az Unió nevében jóváhagyja (2).
2. cikk
A Tanács elnöke kijelöli azon a személy(eke)t, aki(k) a megállapodásban és a jegyzőkönyv 26. cikke (2) bekezdésében előírt értesítésnek az Unió nevében történő megküldésére jogosult(ak), ezáltal kifejezve, hogy az Unió a megállapodást és a jegyzőkönyvet magára nézve jogilag kötelező erejűnek ismeri el (3).
3. cikk
Ez a határozat az elfogadásának napján lép hatályba.
Kelt Brüsszelben, 2012. december 11-én.

Labels: 1
5
3
18
15